open-index/open-wikipedia-markdown huggingface dataset:
AutoLISP

**AutoLISP** merupakan loghat bahasa pengaturcaraan Lisp dibina khas bagi kegunaan bersama versi penuh AutoCAD dan yang terhasil darinya, termasuk *[[Autodesk]] Map 3D* dan *[[Autodesk]] Architectural Desktop*. Applikasi pengaturcaraan antara muka dan penterjemah bagi melaksanakan tidak disertakan dengan baris keluaran AutoCAD LT, kecuali sebagai tambahan seperti "LT-Extender".

## Features
AutoLISP adalah pengaturcaraan skop dinamik LIPS yang kecil. Ia kekurangan ciri-ciri moden LISP seperti sistem makro atau pengikat let (*let bindings*). Selain dari bahasa teras, kebanyakan fungsi primitif adalah bagi geometri atau manipulasi entiti grafik dalam AutoCAD. Ciri-ciri entiti grafik didedahkan kepada AutoLISP sebagai senarai sejawat dalam nana "kod kumpulan" AutoCAD dipasangkan dengan nilai yang menunjukkan ciri seperti titik, radii, warna, lapisan, jenisgaris, dll.
Kod AutoLISP boleh berinteraksi dengan pengguna melalui fungsi primitif yang membenarkan pengguna untuk masukkan titik, set pilihan, nombor dan data lain. AutoLisp turut memiliki bahasa mini GUI dalaman, *Dialog Control Language*, bagi mencipta borang interaksi kecil dalam AutoCAD.


```
; example of macro without command-line interface exposed

(defun hello_world ()
  (alert "Hello World!"))


; example of macro with command-line interface exposed

(defun c:hello_world ()
  (alert "Hello World!")
  (princ))

; example of LISP's flexible condition handling

(cond
  ((= a b) (princ "\n(a) and (b) are equal"))
  ((and (= (type a) 'INT) (= (type b) 'INT)) 
    (princ (strcat "\n(a)+(b)=" (itoa (+ a b)))))
  ((and (= (type a) 'STR) (= (type b) 'STR))
    (princ (strcat "\n(a)+(b)=" a b)))
  ((and (listp a) (= (type b) 'SUBR))
    (mapcar '(lambda (x) (princ (b x))) a)))
```


## Sejarah
AutoLISP terhasil dari versi awal XLISP, yang dicipta oleh David Betz. Bahasa ini ditambah kepada AutoCAD dalam Version 2.18 pada Januari 1986, dan terus dikemaskini dalam keluaran berikutnya sehingga Keluaran 13 pada Februari 1995. Selepas itu, pembangunannya diabaikan oleh Autodesk bagi persekitaran pembangunan yang lebih baik. Bagaimanapun, ia kekal sebagai bahasa Pengkhususan pengguna AutoCAD utama.

## Pautan luar
*Visual LISP 
*AutoCAD History
Pulau Tabun

**Pulau Tabun** berdekatan Pulau Serangga, daerah Lahad Datu , Sabah telah diwartakan sebagai hutan simpan lipur kelas 4 oleh Jabatan Perhutanan Sabah . 

Luas pulau ini ialah 16 hektar, terletak di sebelah timur negeri Sabah . Pulau ini cukup berpotensi dimajukan sebagai kawasan eko pelancongan kerana mempunyai habitat yang masih asli dan segar .

Penduduk di sekitar pulau berkenaan masih boleh mencari rezeki dengan adanya eco pelancongan sebagai aktiviti nilai tambah terbaru. Nelayan tempatan masih boleh menangkap ikan tetapi dalam keadaan terkawal dan tidak menjejaskan batu-batu karang dan hidupan marin di dasarnya. Aktiviti nelayan akan dikurangkan 100 % sedikit demi sedikit dan dibangunkan sebagai pulau eko pelancongan sebagaimana pulau Tiga dan pulau Ligitan dan pulau Sipadan.

Pewartaan ini dapat memenuhi hasrat pelbagai pihak terutama pelancong asing dan NGO alam sekitar agar pulau ini diawasi daripada pencemaran minyak  dan pembalakan haram  . Penempatan setinggan haram terutama daripada Filipina dan Indonesia sedikit sebanyak akan menjejaskan keindahan dan keselamatan perairan Laut Sulawesi. Tumpuan pelancong ke pulau Ligitan dan pulau Sipadan juga dapat diselerakkan.

Perkara ini diumumkan oleh Ketua Menteri Sabah, Datuk Seri Musa Aman  di Kota Kinabalu pada 27 Jun 2007.

## Rujukan
Bernama.com
Pulau Serangga

**Pulau Serangga** seluas 18 hektar di pantai timur Sabah telah diisytiharkan sebagai hutan simpan kelas 4 mulai 27 Jun 2007 . Hal ini telah diumumkan dalam satu sidang media oleh Datuk Seri Musa Aman di Kota Kinabalu, Sabah  selepas kajian mendalam oleh Jabatan Perhutanan Sabah. Kedudukan pulau dan hutan simpan dalam bidang kuasa kerajaan negeri Sabah.

Habitat pulau ini amat sesuai untuk flora dan fauna terutama sekali hidupan marin seperti penyu, mersuji, alu-alu, kima dan batu karang.

Pelancong asing dan pencinta alam sekitar telah lama prihatin terhadap keindahan pulau ini kerana setanding dengan Pulau Tabun, Pulau Tiga, Pulau Sipadan dan Pulau Ligitan yang terletak di Laut Sulawesi.

Industri eko perlancongan semakin penting di Sabah  selepas penangkapan ahli-ahli kumpulan Abu Sayyap dari kepulauan Jolo, selatan Filipina. Pasukan keselamatan Malaysia sentiasa meronda kawasan perairan agar kejadian culik, lanun dan bunuh dapat diatasi. Sabah pernah diisytiharkan  sebagai kawasan tidak selamat oleh kerajaan Amerika beberapa ketika dahulu.

## Rujukan
Bernama.com
Pulau Mabul

**Pulau Mabul** terletak di pesisir pantai tenggara negeri Sabah, Malaysia. Pulau ini terkenal kerana berdekatan dengan pulau Sipadan.

 

Pulau ini mempunyai saiz yang agak kecil, nampak melengkung (pandangan dari atas) dan terdapat banyak jenis batu karang yang mendiami disekitarnya. Batu karang menjadi tumpuan spesies ikan marin kerana menjadi tempat pembiakan plankton. Dasarnya tidak dalam dan berada di kawasan pentas benua di Laut Sulawesi. Kedalamannya sekitar 25 hingga 30 meter sesuai untuk aktiviti selaman *([[scuba]] diving)*. Peralatan menyelam boleh disewa di sekitar bandar Tawau dengan harga berpatutan.

## Keistimewaan
Banyak sekali hidupan eksotik  seperti sotong kurita, cephalopods, udang geragau, ketam, rumpai laut dan sebagainya. 

## Perjalanan
Para pengunjung boleh menaiki kapal terbang kecil dari Kota Kinabalu terus ke Lapangan Terbang Tawau. Dari jeti di Tawau, terdapat bot laju yang boleh disewa ke Pulau Mabul. Perjalanan mengambil masa lebih kurang empat (4) jam untuk tiba ke destinasi tersebut. Harus diingatkan juga, perjalanan pergi dan balik bagi setiap pengunjung diwajibkan mempunyai permit lawatan dan trip perjalanan tidak boleh melebihi dari pukul empat (4) petang. Ini kerana, selepas pukul empat (4) petang, terdapat bot pintasan yang akan mengawasi perairan ini yang boleh menyebabkan kewarganegaraan seseorang boleh dipertikai antara negara Malaysia dan Filipina.

## Pautan Luar
*Mabul Island
AspectJ

**Bahasa pengaturcaraan AspectJ** merupakan perluasan pengatucaraan berorientasi aspek kepada bahasa pengaturcaraan Java yang dicipta di Xerox PARC dan kini boleh didapati dalam projek terbuka Eclipse Foundation, kedua-dua bersendirian dan disekalikan dengan Eclipse.  AspectJ telah menjadi piawaian mutlak sejagat bagi pengaturcaraan berorientasi aspek -AOP dengan penekanan sifat ringkas dan mudah guna kepada pengguna akhir.  Ia menggunakan sintaks seperti Java dan telah memasukkan integrasi IDE bagi menunjukkan struktur silang (*crosscutting*) semenjak diterbitkan pada tahun 2001.

## Gambaran bahasa mudah
Semua aturcara Java sah turut memiliki aturcara AspectJ yang sah, tetapi AspectJ turut membenarkan pengaturcara untuk mentakrifkan konstruk khas yang dikenali sebagai *aspek*.  Aspek boleh mengandungi beberapa entiti yang tidak terdapat pada kelas piwaian.  Ini adalah:

* Perisytiharan antara jenis—membenar pengatur cara menambah kaedah, medan atau antara muka dari kelas sedia ada dari aspek. Contoh ini menambah `acceptVisitor` (lihat kaedah pola Pelawat kepada kelas `Point`:

::`aspect VisitAspect {`
:::`void Point.acceptVisitor(Visitor v) {`
::::`v.visit(this);`
:::`}`
::`}`

## Sejarah dan sumbangan
Gregor Kiczales memulakan dan mengetuai pasukan Xerox PARC yang akhirnya membangunkan AspectJ; dia mencipta istilah "crosscutting".  Chris Maeda orang yang keempat dalam pasukan mencipta istilah "aspect-oriented programming."  Selain itu ahli pasukan juga termasuk Jim Hugunin, Erik Hilsdale, Adrian Colyer and Andrew Clement.
Penkompil AspectBench dimajukan dan diselenggara sebagai usaha bersama *Programming Tools Group* di Makmal Komputer Universiti Oxford, Sable Research Group di Universiti McGill dan Institute Basic Research in Computer Science (BRICS).

## Pautan luar
* http://eclipse.org/aspectj
* http://www.parc.xerox.com/research/projects/aspectj/default.html 
* Xerox has  for AOP/AspectJ, but published AspectJ source code under the Common Public License, which grants some patent rights.
* http://www.eclipse.org/aspectj/doc/released/progguide/index.html
* AJDT
* http://aspectbench.org/
Pulau Gaya

**Pulau Gaya** ialah sebuah pulau yang terletak kira-kira 10 minit menaiki bot dari Kota Kinabalu, Sabah. Luasnya 1,465 hektar dan termasuk dalam warta Taman Tunku Abdul Rahman. Pulau-pulau yang terdapat di dalam Taman Negara Tunku Abdul Rahman adalah Pulau Gaya, Pulau Sapi, Pulau Manukan, Pulau Mamutik dan Pulau Sulug. Separuh daripada pulau ini dilindungi daripada kegiatan nelayan, pembalakan haram, cari gali petroleum dan pelbagai sumber pencemaran.

Pulau ini cukup strategik kerana berdekatan ibu negeri Sabah iaitu Kota Kinabalu. Sesiapa sahaja boleh melancong dan berkelah di pantai Pulau Gaya. Terdapat pelbagai tempat tempat untuk melancong di pulau tersebut.

Terdapat 6,000 orang penduduk yang mendiami rumah air iaitu rumah kayu bertiang dibina di tepi pantai yang cetek dan landai. Mereka terdiri daripada etnik Bajau Ubian dan Bangsamoro yang pernah suatu ketika ialah rakyat Filipina yang menjadi pelarian ke Sabah. Kehadiran mereka cukup dirasakan kerana dapat dilihat dari pantai Kota Kinabalu. Keadaan rumah yang tidak teratur, kurang kemudahan infrastruktur dan kelihatan seperti kehidupan setinggan yang terbiar.

Umum mengetahui dengan nama Pulau Gaya, tetapi di pulau ini terdapat beberapa buah kampung yang terpisah oleh budaya, ekonomi dan bangsa. Misalnya Kg Pulau Gaya, Kg Pasir Putih, Pondo dan Lok Urai masing masing mempunyai identiti tersendiri.

Dari satu rumah ke satu rumah dihubungkan dengan papan-papan kecil nipis dan anda pasti gayat meniti dari papan ke papan di satu kampung manakala di kampung yang lain agak tersusun corak penempatan dengan rumah rumah yang tersusun semuanya menghadap ke laut.

Bagi penduduk kampung pengangkutan utama ialah bot dan perahu nelayan. Mereka akan ke Kota Kinabalu untuk membeli barang keperluan dan berkerja. Rumah air ini pernah terbakar beberapa kali.

## Sejarah
Syarikat Borneo Utara British (SBUB) pernah menjadikan pulau ini sebagai tapak perlindungan daripada serangan lanun, mengambil air minuman dan menghadapi pemberontakan pahlawan Sabah iaitu Mat Salleh pada 1881.

Terdapat beberapa kapal yang tenggelam akibat dipukul ribut dan menjadi lokasi menarik untuk aktiviti selam skuba di sekitar pulau ini.

## Rujukan
Daerah di Filipina

Filipina dibahagikan kepada tiga kumpulan pulau yang utama: Luzon, Visayas dan Mindanao. Ini dibahagikan lagi kepada tujuh belas daerah yang mengandungi 81 provinsi.
Gunung Changkat Ponggeng

**Gunung Changkat Ponggeng** merupakan sebuah gunung batu kapur dalam kawasan kampung Paya Lintah dan kampung Laneh di Kuala Kangsar, Perak, Malaysia. 

Nama ponggeng diberi kerana kedudukan gunung ini tidak bersambung dengan banjaran gunung yang lain. Ponggeng sebuah kata lama loghat di kawasan ini yang bererti “tunggal”. 

## Rujukan


## Pautan luar
Pulau Libaran

**Pulau Libaran** terletak berhampiran dengan pelabuhan Sandakan, Sabah, di pantai timur Sabah, Malaysia.

Luas pulau ini 17 km persegi dan dilindungi di bawah Akta Taman Negara pada 1977 oleh Jabatan Perhutanan Sabah. 

**Cara ke sana :** Dari Kota Kinabalu anda boleh menggunakan jalan raya tetapi agak merbahaya kerana jaraknya jauh. Lebih baik menggunakan kapal terbang kecil dari Lapangan terbang Kota Kinabalu ke Sandakan yang mengambil masa selama 1 jam sahaja. Dari Sandakan, anda boleh menyewa bot laju untuk pergi ke sana. Banyak bot laju disediakan dengan harga sewaan yang berpatutan.

Pulau ini terdiri daripada 3 buah pulau  kecil iaitu pulau Selingan, pulau Bakkungan Small dan pulau Gulisan. Hanya 40 km dari pantai Sandakan. 

Hidupan yang paling eksotik di sini ialah penyu belimbing yang bertelur pada musim-musim tertentu iaitu pada bulan Oktober setiap tahun.  Setiap malam sehingga 50 ekor penyu mendarat untuk bertelur .

Pada 1 Ogos 1966, pulau Libaran didapati berpotensi untuk pendaratan penyu, mengeram dan penetasan penyu . Ia dikendalikan oleh Jabatan Perikanan Malaysia.

Sejak itu, pulau -pulau ini dinamakan Taman Pulau Penyu yang ditadbir oleh kerajaan negeri bagi melindungi hidupan liar ini agar tidak pupus dan seterusnya menjadi tarikan pelancong. Maskot Tahun Melawat Malaysia 1986 ialah penyu yang memakai cermin mata hitam.
Kampung Paya Lintah

**Kampung Paya Lintah** merupakan sebuah kampung yang terletak di Padang Rengas, dalam negeri Perak, iaitu sebuah negeri di Malaysia. *Kampung Paya Lintah* terletak kira-kira 6 km dari pekan Padang Rengas, Kuala Kangsar, Negeri Perak. Dari segi geografi, kampung ini terletak dalam lingkungan Banjaran Bintang malah di celah-celah kawasan gunung batu iaitu Gunung Changkat Ponggeng dan Air Terjun Batu Hampar, Paya Lintah.

Kampung Paya Lintah terletak di sebelah timur laut kampung Bakong dan disebelah barat kampung Laneh.

## Rekreasi / pelancongan
* Kawasan Perkelahan Air Terjun Batu Hampar Paya Lintah
* Bengkel Pembuatan Seramik Labu Sayong Paya Lintah
* Sungai Chempias - jajaran sungai di kampung ini
* Dusun Buah-Buahan - durian, langsat, dokong dll

## Kemudahan
Kemudahan yang didapati adalah jalan raya, bas, perkhidmatan talipon, elektrik dan bekalan air. Di mana sebatang jalan raya besar merentasi di tengah-tengah perkampungan ini.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Paya Lintah, Padang Rengas, Perak adalah 33700.

## Rujukan
  

## Pautan luar
* Lokasi '''Kampung Paya Lintah''' di Peta Google
Chen Shui-bian

**Chen Shui-bian** (, POJ: Tân Chúi-píⁿ), lahir 12 Oktober 1950) ialah ahli politik Taiwan yang merupakan mantan Presiden Republik China dari tahun 2000 hingga ke 2008. Beliau dikenali dengan nama gelaran *Ah-Bian* (阿扁; Ābiǎn; bahasa Taiwan: 阿扁仔 A-píⁿkiáⁿ).

Chen, yang Parti Progresif Demokratiknya (DPP) kuat menyokong kemerdekaan Taiwan, menyandang jawatan pada tahun 2000, lalu menamatkan lima puluh tahun perintah Kuomintang di Taiwan. Sungguhpun mengawal pendiriannya dan menunjukkan gamatan perdamaian, Chen masih amat berbelah-bagi bagi pendiriannya untuk kemerdekaan Taiwan.

Pada 11 September 2009, Chen dijatuhkan hukuman penjara seumur hidup dan didenda TW$200&nbsp;juta atas kesalahan menggelapkan wang, menerima rasuah, dan pelaburan wang haram, sebanyak $15&nbsp;juta ketika memegang jawatan Presiden dari tahun 2000 hingga 2008.

## Rujukan

## Pautan luar
* Laman rasmi Presiden ROC
* Laman sokongan tidak rasmi
* Teks penuh Ucapan Pertama Presiden Chen 2004
* Laman Rasmi Parti Progresif Demokratik 
* America dan Taiwan, 1943-2004
Shaleen Cheah

**Shaleen Cheah Beow Lin** merupakan seorang pelakon dan model berbangsa Cina di Malaysia. Shaleen lahir di Melaka. Dia telah berkahwin dengan Matthew Nathan. 

## Filemografi

### Filem

## Pautan luar
*
Abu Bakar Omar

**Abu Bakar Omar** (25 April 1948 – 16 April 2021) merupakan seorang pelakon di Malaysia. Beliau dilahirkan Di Titi Gajah, Alor Setar, Kedah. Beliau merupakan sepupu kepada bekas pengiring sultan Kelantan, Ahmad Tajuddin Shahabudin.

## Filemografi

### Filem

### Drama

### Telefilem

### Drama radio

## Anugerah dan pencalonan
Sebagai pelakon, Abu Bakar banyak dicalonkan dan memenangi anugerah bersandarkan kualiti lakonannya baik di pentas, kaca TV mahupun layar perak. Berikut adalah antara anugerah yang pernah dimenanginya. 

### Anugerah Sri Angkasa
* 1983 - Pelakon Lelaki Terbaik (Drama) - "Senja Belum Berakhir" (Menang) di samping Uji Rashid
* 1989 - Pelakon Lelaki Terbaik (Drama) - "Tanah Bukit" (pencalonan)
* 1990 - Pelakon Lelaki Terbaik (Drama) - "Perhitungan" (pencalonan)
* 1990 - Pelakon Lelaki Terbaik (Drama Radio) - "Bukan Kerana Kasih" (Menang)
* 2001 - Pelakon Pembantu Lelaki Terbaik (Drama) - "Bila Kompang Berbunyi" (Menang)

### Anugerah Skrin
* 1997 - Pelakon Pembantu Lelaki Terbaik - "Selamat Hari Jadi Su II" (Pencalonan)
* 1998 - Pelakon Lelaki Terbaik - "Satu Juta" (Pencalonan)
* 1998 - Pelakon Pembantu Lelaki Terbaik - "Dajal Suci" (Pencalonan)
* 1999 - Pelakon Pembantu Lelaki Terbaik - "Mata Hati" (Menang)
* 2003 - Pelakon Pembantu Lelaki Terbaik - "Tongkat Tok Ali" (Pencalonan)
* 2012 - Pelakon Lelaki Terbaik - "Gincu Ayah" (Menang)

### Festival Filem Malaysia
* 1983 - Pelakon Pembantu Lelaki Terbaik - "Bila Hati Telah Retak" (Pencalonan)
* 1991 - Pelakon Pembantu Lelaki Terbaik - "Rentak Desa" (Pencalonan)
* 2005 - Pelakon Pembantu Lelaki Terbaik - "Hingga Hujung Nyawa" (Pencalonan)

## Aktif politik
Pada tahun 2013, Abu Bakar Omar dan seorang rakan artis yang pernah membintangi filem Leftenan Adnan, Hairie Othman menyertai Parti Islam Se-Malaysia (PAS) dan bergiat aktif.

## Rujukan

## Pautan luar
*
Adjie Pangestu

**Adjie Mindosio Pangestu** () merupakan seorang  pelakon dan peragawan Indonesia.

## Kerjaya
Adjie Pangestu memulakan kerjayanya dari pentas model, kemudian berkembang ke sinetron. Sinetron pertamanya adalah *[[Mahkota Majapahit]]* (1994) dan menyusul kemudian *[[Kaca Benggala]]* bersama Meriam Bellina. Sinetron yang dibintanginya antara lain: *Harga Diri*, *Mawar Sejati Mawar Berduri*, *Sayangi Aisyah*, *Tersanjung 6*, *Misteri Nini Pelet*, "Bulan Berkaca", *Kalau Cinta Sudah Bicara*, *Iman*, *Cincin*, *Pintu Hidayah*, *Pria Rumah Tangga* (PRT), *Mister Bego*, dan *Jangan Ada Dusta*.

## Kehidupan peribadi

Adjie Pangestu berkahwin dengan Annisa Tribanowati (kini menukar nama Annisa Trihapsari) pada 23 Mac 1999. Mereka dikurniakan seorang anak bernama Muhammad Rafi Akbar Putra Pangestu. Perkahwinan tersebut hanya bertahan selama 3 tahun. Disebabkan adanya orang ketiga mengakhiri perkahwinan mereka. Kemudian mereka juga sempat bertengkar mengenai hak penjagaan anak, bahkan sehingga mengadu dipukul.

Selepas bercerai dengan Annisa Trihapsari, Adjie Pangestu dikatakan pernah menjalinkan hubungan dengan Nadia Natasha Al Kalifi kemudian putus disebabkan seorang pelakon, Sisca Dewi. Namun pada 8 Jun 2007, dua minggu setelah bekas isterinya berkahwin, Adjie Pangestu akhirnya berkahwin dengan Nadia Natasha Al Kalifi. Setelah mengalami beberapa pertengkaran akhirnya Adjie - Nadia secara rasmi bercerai pada 7 Oktober 2009 

## Filemografi
* *[[Reinkarnasi (filem)|Reinkarnasi]]* (2000)
* ** (2006)
* *[[Dendam Arwah Rel Bintaro]]* (2013)

## Sinetron
* *[[Harga Diri]]*
* *[[Mawar Sejati Mawar Berduri]]*
* *[[Sayangi Aisyah]]*
* *[[Tersanjung 6]]*
* *[[Misteri Nini Pelet]]*
* *[[Bulan Berkaca]]*
* *[[Kalau Cinta Sudah Bicara]]*
* *[[Iman]]*
* *[[Cincin]]*
* *[[Pintu Hidayah]]*
* *[[Pria Rumah Tangga (PRT)]]*
* *[[Mister Bego]]*
* *[[Jangan Ada Dusta]]*
* *[[Cinta RockStar]]*

## Rujukan

## Pautan luar
*
Ahmad Marbawi

**Ahmad Marbawi** atau nama sebenarnya **Ahmad Merbawi Yaman Husin** (16 November 1938 – 28 Ogos 2004) meninggalkan sejarah yang tidak mungkin terpadam dalam sejarah seni. Memang seniman yang mempunyai lima cahaya mata ini tidak pernah mendapat gelaran terhebat, namun beliau memberi warna kepada dunia seni dengan semangat juang yang tinggi. Perjuangannya bukan sekadar dalam bidang seni malah aktif dalam politik sehingga pernah menjadi wakil peribadi kepada Ahli Parlimen Titiwangsa, Datuk Dr. Suleiman Mohamed bagi Zon Datuk Keramat.

## Peribadi
Seniman kelahiran Kampung Lubuk Merbau, Kuala Kangsar, Perak ini meninggalkan kenangan indah perkahwinan dengan isteri tercinta, Jaharah Sohor. Begitu juga kasih sayang terhadap putera puterinya Marliza, Marina, Marhaida, Marwizam dan Allahyarham Mohd Hussein.

## Lakonan
Bekas tentera British di Singapura pada 1955 hingga 1957 ini mula aktif dalam dunia drama dan filem pada tahun 1964 selepas menjadi buruh di Majlis Bandaran Ipoh dan guru sementara pada pertengahan 50-an. Allahyarham pernah muncul dalam beberapa filem termasuklah Ranjau Sepanjang Jalan (1983), Dendam Dari Pusara (1983), Cikgu Sayang (1983), Ke Medan Jaya (1983), Puteri (1987), Memory (1991), Badai Mantera (1996) dan Raja Melewar (1998).

Drama yang menampilkan beliau sebagai pelakon termasuklah Tok Perak, Salem dan Afsan, Tangan, Kaduk, Wali dan Tonel Badut, Raja Laksamana Bentan dan Niat Si Ayah.

## Politik
Di dalam politik Allahyarham pernah menjawat beberapa jawatan sejak 1974 termasuklah setiausaha, cawangan (10 tahun) dan Pengerusi Tetap UMNO Bahagian Titiwangsa dan Ketua UMNO Cawangan Pasar Datuk Keramat. Pada 1990-1991 pernah menjadi Setiausaha Kerja UMNO Bahagian Titiwangsa dan Timbalan Pengerusi Tetap UMNO Bahagian Titiwangsa (1993).

Seniman ini juga aktif dalam Persatuan Seniman Malaysia (Seniman) dan pernah menjadi penolong setiausaha (1993). Allahyarham dikurniakan Pingat Jasa Kebaktian (PJK) pada 1993 dan PPM pada 1967.
Lori hantu

**Lori hantu** merujuk kepada lori yang tidak mempunyai cukai jalan yang sah, dan hanya boleh digunakan di tapak pembinaan. Lori biasa yang telah mati cukai jalannya tidak semestinya dianggap sebagai lori hantu. Lori hantu ini tidak dibenarkan menggunakan jalan raya sama sekali.

Pada kebiasaannya, lori hantu ini tidak begitu sempurna bentuknya, kerana ia hanya untuk kegunaan di tapak pembinaan, dan tidak memerlukan peralatan yang lengkap. Sebagai contoh, ia mungkin tidak memiliki pintu dan/atau cermin hadapan.
Lori hantu juga pada asalnya adalah dari lori yang digunakan pada zaman pemerintahan Jepun, ianya merupakan sebuah lori yang amat kuat untuk mengangkut atau menarik barang seperti kayu balak dan sebagainya. san tai wong sinonim dengan gelaran nama lori hantu yang beraksi jauh dari masyarakat.. 

## Pautan luar
* Perdebatan mengenai lori hantu dalam Parlimen Kesembilan, Penggal Keempat, Mesyuarat Kedua.
Izi Yahya

**Rafizi Yahya** atau lebih dikenali sebagai **Izi Yahya** (8 Julai 1965 – 25 Jun 2007) merupakan seorang pelakon dan dramatis yang cukup terkenal dengan lakonannya sebagai penjahat dengan watak negatif dan antagonis.

## Kerjaya
Lakonan Izi Yahya akan tetap dikenang ramai kerana beliau merupakan antara pewaris yang menyambung legasi pelakon legenda berwatak jahat dan bengis seperti Salleh Kamil dan A. Rahim.

## Kematian
Beliau telah meninggal dunia pada 25 Jun 2007 di Hospital Sultanah Aminah, Johor Bahru pada jam 10.30 pagi  akibat serangan jantung. 

Sepanjang kerjayanya dalam bidang seni, beliau telah menggegarkan industri perfileman termasuk melakonkan watak tentera Jepun bernama Leftenan Akishi yang cuba memperkosa Embun (Umie Aida) dalam filem Embun pada tahun 2002. Beliau turut berlakon dalam banyak drama dan yang terbaru adalah Rahsia Sebuah Pengorbanan dan Kalau Kasih Masih Ada.

Meninggal dunia pada 25 Jun 2007 setelah jatuh semasa penggambaran, doktor mengesahkan beliau meninggal akibat serangan jantung.

Jenazah Izi telah dibawa balik ke rumah keluarganya di Datuk Keramat, Kuala Lumpur, sebelum dikebumikan di perkuburan Islam Ulu Klang.

## Filemografi

### Filem

### Drama

### Telefilem

## Anugerah dan pencalonan
* Festival Filem Malaysia ke-16 (2003) - Pelakon Pembantu Lelaki Terbaik

## Rujukan

## Pautan luar
*
Kampung Selarong, Pengkalan Hulu

**Kampung Selarong** di Pengkalan Hulu (dahulu dikenali sebagai Keroh) terletak di Daerah Hulu Perak. Kampung ini terbahagi kepada empat kampung kecil iaitu Kampung Padang Jeneris, Kampung Bekuai, Kampung Padang Kota dan Kampung Selarong Hujung. 

Majoriti penduduknya adalah terdiri dari orang Melayu dan sedikit dari keturunan India dan Cina.

## Sejarah
Kampung ini pernah menjadi pusat pemerintahan sementara Kerajaan Melayu Reman-Pattani di selatan Siam pada era saat kejatuhan Kerajaan tersebut setelah Rajanya dikatakan melarikan diri serta bersembunyi dari buruan bala tentera kerajaan Siam pada ketika itu. 

Bukti sejarah masih lagi wujud dengan terdirinya Istana Kerajaan Melayu Reman di kampung Padang Kota (dikatakan istana ini adalah kota serta kubu terakhir Raja Muda Reman ketika itu iaitu *YM Tuan Lebeh Bin Tuan Jagong* sebelum baginda dikatakan tewas di tangan Kerajaan Siam ketika itu dan ghaib tanpa sebarang Makam hingga ke hari ini. Keturunan Baginda Tuan Lebeh masih lagi menetap di Kampung Selarong dan ada juga telah berhijrah ke Negeri Kedah dan Selangor. Di kampung ini juga masih terpelihara Makam DYMM Raja Perempuan Che Neng (Bonda Tuan Lebeh) dan di pelihara di bawah pentadbiran Jabatan Muzium Negara. Ayahnda Baginda DYMM Tuan Jagong (Raja yang membuka Bandar Gerik dan Keroh) dikatakan menderita rindu atas kemangkatan anakanda baginda dan akhirnya mangkat jua pada tahun 1901.

Pada tahun 2024, Kampung Selarong muncul sebagai juara Anugerah Desa Sejahtera pada peringkat daerah Hulu Perak.

## Rujukan
Quebec

:*Artikel ini adalah mengenai wilayah Kanada. Untuk entiti sejarah yang serupa, sila lihat [[wilayah Quebec (1763-1791)]]. Bagi bandar raya yang bernama sama serta juga ibu provinsi ini, sila lihat [[Bandar Raya Quebec]].*

**Quebec (**bahasa Perancis: **Québec** disebut ) merupakan sebuah wilayah Kanada di Kanada Timur. Dengan bahasa, budaya dan institusi-lembaganya, itu merupakan suatu bangsa di dalam Kanada.

Lebih dikenali sebagai *la belle province* ("wilayah yang indah"), Quebec bersempadan dengan wilayah Ontario di barat, Teluk James dan Teluk Hudson. Ke utara disempadani oleh Selat Hudson dan Teluk Ungava, di timur disempadani oleh Teluk Saint Lawrence, wilayah New Brunswick dan Newfoundland dan Labrador, dan ke selatan oleh Amerika Syarikat (negeri New York, Vermont, New Hampshire dan Maine). Ia juga berkongsi sempadan lautan dengan Jajahan Nunavut dan wilayah-wilayah Pulau Putera Edward dan Nova Scotia. 

Quebec merupakan wilayah terbesar Kanada jika mengikut keluasan dan kedua terbesar pembahagian pentadbiran; jika wilayah Nunavut adalah lebih besar, kedua dari segi jumlag penduduk terbesar. Kebanyakan penduduk tinggal di sepanjang atau berdekatan dengan muara Sungai Saint Lawrence. Pada pecahan utara dan tengah dipenghunikan secara sekata dan diduduki oleh orang-orang asli Kanada.

Bahasa rasmi Quebec aalah Bahasa Perancis; ia merupakan wilayah Kanada tunggal yang mana rakyatnya adalah Perancis Kanada, dan Bahasa Inggeris bukan merupakan bahasa rasmi di peringkat wilayah.

## Pautan luar
* Kerajaan Quebec

## Rujukan
Hala Ketiga (Palestin)

**Hala Ketiga (Third Way)** merupakan parti politik berhala tengah (centrist) yang aktif dalam Pihak Berkuasa Palestin (PNA). Parti ini dipimpin oleh Salam Fayyad dan Hanan Ashrawi.

Dalam pilihanraya umum 2006, parti ini mendapat 2.41% daripada undian keseluruhan dan memenangi dua kerusi daripada 132 kerusi Majlis Perundangan Palestin.

Parti ini menggambarkan diri sebagai alternatif kepada sistem dua parti yang didominasi oleh Hamas dan Fatah.

Pada 15 Jun 2007, Presiden Mahmud Abbas telah melantik Salam Fayyad sebagai Perdana Menteri kerajaan baru, berikutan penguasaan penuh Hamas terhadap Genting Gaza.
Dataran Kedu

**Dataran Kedu** merupakan kawasan tanah tinggi di antara gunung berapi Gunung Mendaki dan Gunung Sundoro di barat dengan Gunung Merbabu dan Gunung Merapi di timur, Jawa Tengah, Indonesia. Gunung -gunung ini dikategorikan sebagai gunung berapi aktif.

Lokasi ini sangat penting sejak Raja Vishnu dari Dinasti Sailendra membina candi Borobudur di desa Boro, Kabubaten Magelang, pada 778 masehi.

Dataran Kedu merupakan kawasan sawah padi yang sangat subur kerana adanya lava gunung berapi. Tanahnya hitam poros yang boleh menakung air hujan .

Borobudur menjadi tapak tarikan pelancong terutama peminat sejarah dan penganut agama Buddha. Terdapat lebih 72 stupa berbentuk loceng dan di dalamnya ada patung Buddha sedang duduk.

Belanda juga menjadikan Magelang penting kerana telah mendirikan penempatan tentera Hindia Timur Belanda.Sebuah akademi tentera - Taruna Nusantara telah dibina di sini.
Kampung Sungai Mas, Kuala Muda

**Kampung Sungai Mas** terletak di Mukim Kota, daerah Kuala Muda, Kedah Darul Aman. Ia merupakan salah satu komponen tapak tanah bersejarah zaman Proto di dalam zon penyelidikan arkeologi Lembah Bujang. 

Kampung ini terletak  kira-kira 20 km dari Sungai Petani, 30 km dari butterworth dan 35 km dari Gunung Jerai. Ia dikelilingi oleh Sungai Muda, Sungai Terus, Sungai Merbok dan Selat Melaka menjadikan ia sebagai sebuah pulau.

Kampung ini menjadi penting kerana penemuan pelbagai artifak agama animisme yang menjadi anutan penduduk Tanah Melayu sebelum kedatangan agama Islam. Pengaruhnya amat jelas di dalam masyarakat dan kerajaan Melayu sebagaimana gambaran dalam Hikayat Merong Mahawangsa. Ia dipercayai merupakan tempat perdagangan utama.

## Rujukan
* Lembah Bujang : Penyelidikan Arkeologi Sungai Mas, Kuala Muda, Kedah Darul Aman, oleh Kamaruddin b. Zakaria.

## Lihat juga
* Istana Pulau Tiga
Majlis Perundangan Palestin

**Majlis Perundangan Palestin** (PLC) merupakan sebuah badan perundangan (sama seperti Parlimen) di Palestin. Ia terdiri daripada 132 anggota yang dipilih melalui pilihan raya di 16 wilayah mengundi di Tebing Barat dan Gaza, Palestin.

## Statistik mengenai keanggotaan
Berikut merupakan statistik mengenai keanggotaan Majlis:

## Perwakilan politik
Berikut merupakan jumlah perwakilan parti politik dan perwakilan kawasan dalam Majlis:

*Nota: Nombor dalam Kurungan ialah jumlah perwakilan wanita*. Nombor negatif dalam kurungan ialah jumlah perwakilan yang telah meninggal dunia.

## Rujukan
Anak Gemilang Malaysia

**Anak Gemilang Malaysia** merupakan sebuah dokumentari yang ditayangkan di Astro Prima dan RTM sekitar Ogos 2007 sempena sambutan ulang tahun kemerdekaan Malaysia yang ke-50. Anak Gemilang Malaysia diterbitkan bukan saja untuk memberikan penghormatan kepada tokoh negara terdahulu tetapi juga mendidik generasi muda di samping menyuntik semangat patriotik dalam jiwa penonton.

Anak Gemilang Malaysia diadaptasi dari rancangan *The Great Briton*, United Kingdom dan ia turut bersiaran di RTM. Astro tertarik menerbitkannya kerana program ini membawa objektif utama untuk memberi penghargaan kepada wira, wirawati serta tokoh terdahulu yang banyak berjasa serta memberi sumbangan demi kejayaan, kegemilangan dan pembangunan negara.

Nama 50 finalis Anak Gemilang Malaysia akan dinyatakan untuk membuka peluang kepada orang ramai memberikan pendapat siapakah antara tokoh ini yang banyak menyumbangkan jasa kepada negara. Pandangan mereka ini diharap dapat membantu barisan panel membuat senarai pendek 10 yang terbaik untuk dipaparkan dalam dokumentari ini.

Daripada 10 nama besar ini, hanya seorang dinobatkan sebagai Anak Gemilang Malaysia melalui perbincangan dan debat sesama barisan panel dalam program kemuncak Anak Gemilang Malaysia yang disiarkan secara langsung dari Pusat Konvensyen Antarabangsa Putrajaya (PICC).

Namun begitu, perkara ini telah mencetuskan suatu kontroversi dan apa yang kurang menyenangkan kepada mereka yang tidak setuju dengan pertandingan ini.

Ini adalah kerana proses pemilihan untuk mencari Anak Gemilang Malaysia adalah melalui proses pengundian sistem SMS di mana setiap SMS akan di kenakan bayaran sebanyak 50 sen oleh ASTRO PRIMA. Perkara ini dipersoalkan kerana mengapa tokoh-tokoh ini yang telah banyak berkorban dan berjasa kepada negara dibiarkan untuk dipertandingkan sesama mereka, dianggap satu pencelaan buat mereka. 

Selain itu pemilihan Anak Gemilang Malaysia lebih wajar diberikan kepada suatu panel yang terdiri daripada mereka yang lebih arif tentang perkara ini, dan bukannya dari pengundian SMS di mana kebanyakkan daripada mereka yang mengundi ini terdiri daripada golongan anak muda, yang tidak mengenali tokoh-tokoh tersebut. Malah mungkin yang berfikiran bahawa Tun Dr. Ismail itu adalah pemilik Taman Tun Dr.Ismail.

Di antara mereka yang kurang senang dengan perkara ini merupakan anak daripada seorang tokoh yang telah dicalonkan itu sendiri. Halimah Mohd Said adalah anak kepada Allahyarham Tan Sri Dr Mohamed Said bin Mohamed, Menteri Besar Negeri Sembilan yang pertama daripada tahun 1959 to 1969. 

## Rujukan
  

## Pautan luar
Peraturan Ueki

ialah manga Jepun karya Tsubasa Fukuchi dan adaptasi animenya.

Manga ini disirikan dalam majalah *[[Shonen Sunday]]*. Siri ini sudah lengkap dalam 16 jilid tankōbon terbitan Shogakukan. Susulan manganya, , mengambil alih sejak September 2005 dalam majalah yang sama. Adaptasi anime buatan Studio Deen mula disiarkan di Jepun sejak 4 April 2005.

## Sinopsis

*Peraturan Ueki* mengisahkan Pertarungan Kuasa Luar Biasa, suatu pertandingan yang menentukan Dewa Kayangan seterusnya. Setiap seorang daripada 100 calon dikehendaki memilih seorang pelajar sekolah menengah rendah untuk dijadikan pejuangnya. Setiap pelajar diberi kuasa luar biasa, iaitu kuasa menukar bentuk benda-benda. Calon yang menang akan meraih takhta Dewa manakala pelajarnya akan menerima , iaitu suatu bakat pilihannya. Sementara ganjaran ini menyebabkan ramai pelajar menjadi kedekut dan tamak, Kosuke Ueki hendak menggunakan bakat kosong untuk menjuarai kejohanan tersebut agar bakat kosong dijauhkan daripada genggaman orang lain.

## Watak utama
* Kosuke Ueki
: Seorang pelajar yang diharapkan oleh Kobayashi, guru kelasnya, untuk menyelamatkan dunia daripada kuasa-kuasa jahat yang ingin menggunakan 'Bakat Kosong' bertujuan menghancurkan dunia. Kuasa yang dianugerahkan kepada Ueki ialah 'Menukarkan Sampah Kepada Pokok' tetapi Robert Hayden menganggap kuasa Ueki ialah yang paling lemah dalam kalangan pengguna kuasa. Ueki sentiasa dijaga oleh Tenko dan Ai Mori, tetapi setiap larangan Ai Mori langsung tidak diendahkan oleh Ueki. Ueki sebenarnya ialah keturunan Manusia Syurga dan oleh itu, mempunyai 10 Senjata Suci. Kuasa peringkat keduanya ialah 'Pembalikan' iaitu menukarkan kuasa orang lain daripada A-B kepada B-A.

* Ai Mori
: Merupakan seorang kawan Ueki di sekolah dari kelas yang sama. Seseorang yang mengambil berat terhadap Ueki dan sentiasa melarang setiap perbuatan/risiko yang diambil oleh Ueki. Mempunyai kuasa menukarkan orang kepada 'Pencinta Kaca Mata', dan sesiapa yang mengalami ilusi akan melakukan apa yang diarahkan oleh Ai Mori. Anon menganggap kuasanya ialah yang paling berbahaya dalam kalangan manusia biasa.

* Seichiro Sano
: Seorang rakan seperjuangan mereka, mempunyai kuasa 'Menukarkan Kain kepada Besi' dan menggunakannya dalam pelbagai cara yang tersendiri. Selain itu, dia juga mempunyai semangat perjuangan yang tinggi walaupun sebagai manusia biasa, mempunyai niat yang baik tehadap Ueki dan mengharungi setiap pertarungan bersama Ueki. Dianggap tidak berotak oleh Rinko Gerrard kerana tindakannya sering melulu walaupun ia hebat dan pantas.

## Pautan luar
### Laman rasmi dan berita
*  Laman Web Sunday ''Peraturan Ueki Plus'' 
*  http://avexmode.jp/animation/ueki/  - laman AVEX
*  http://www.tv-tokyo.co.jp/anime/ueki/ - laman TV Tokyo
*  Anime News Network ''Peaturan Ueki'' (TV) (Butiran barisan pelakon suara, petugas dan berita)
*  http://www.thelawofuekidvd.com  - laman Geneon
C4

**C-4** atau **Komposisi C-4** merupakan satu jenis bahan letupan plastik pelbagai yang biasa untuk tujuan ketenteraan.

Perkataan *komposisi* digunakan untuk apa-apa bahan letupan yang stabil, dan "Komposisi A" dan "Komposisi B" adalah jenis lain yang diketahui. C-4 lebih berkesan 1.34 kali sebagai letupan berbanding trinitrotoluena (TNT). Ia berjaya menarik populariti disebabkan oleh pendedahan media termasuklah filem-filem dan permainan video.

## Penggunaan antarabangsa
Apabila pasukan tentera atau syarikat perobohan komersil menggunakan C-4, biasanya 3–5 kg C-4 digunakan untuk memusnahkan batang keluli segi empat 8-inci (200 mm). Kuantiti ini lebih dari yang diperlukan, untuk memastikan tugas berjaya disempurnakan.

Disebabkan C-4 terbakar dengan perlahan jika dinyalakan, dan perlu diletupkan dengan bahan letupan lain untuk digunakan sebagai bahan letupan, kadang-kadang ia digunakan tentera sebagai bahan api dalam kuantiti yang sedikit semasa Perang Vietnam. Walaupun pada amnya ia selamat digunakan dengan cara ini, terdapat beberapa anekdot mengenai askar yang cuba memadamkan api dengan menghentakkan kaki menyebabkannya meletup .

## Rujukan


## Pautan
* HowStuffWorks article
* Student Handout (.doc) From the U.S. Marine Corps, includes a table on explosive power (on page 2).
* Autobiographical page of a Viet Nam veteran  Includes mention of C-4 used for demolition.
Pelabuhan Kemasin

**Pelabuhan Kemasin** akan dibina di Kemasin, daerah Bachok, Kelantan, Malaysia. Pelabuhan ini bernilai RM70 juta dan mendapat peruntukan kerajaan Malaysia. Pelabuhan ini menjadi pelabuhan kedua terbesar di Kelantan selepas Pelabuhan Tok Bali,  Pasir Puteh.
Dijangka siap 2008 jika kerajaan negeri PAS di Kelantan meluluskan tanah yang dipohon. 400 nelayan akan mendapat faedah apabila pelabuhan nelayan itu siap kelak.

: **Fasa pertama** : kerja memperluas dan mendalamkan muara sungai.  
: **Fasa kedua**   : pembinaan jeti, pusat pendaratan , kompleks perikanan , kemudahan pendaratan ikan dan pemasaran hasil tangkapan nelayan.
Pengkomputeran masa-sebenar

Dalam sains komputer, istilah **pengkomputeran masa sebenar** (bahasa Inggeris: *real-time computing*, RTC) merujuk kepada sistem perisian dan perkakasan komputer yang dibatasi oleh suatu kekangan masa dan tempoh batas waktu yang jelas, relatif terhadap waktu suatu peristiwa atau operasi terjadi. Ini berbeza dengan sistem bukan-masa-sebenar yang tidak mempunyai batas tempoh waktu, walaupun respons segera atau prestasi tinggi diinginkan atau lebih disukai. Contoh sebuah sistem masa-sebenar adalah sistem pengendali kapal terbang atau sistem brek anti-kunci (ABS).

## Lihat juga
* Masa pelaksanaan kes paling buruk
* Sistem pengendalian masa-sebenar
Biarawati

**Biarawati** adalah seorang perempuan yang secara sukarela meninggalkan kehidupan duniawi dan memfokuskan hidupnya untuk kehidupan agama di suatu biara atau tempat ibadah. Istilah ini digunakan dalam pelbagai jenis aliran agama Kristian ini seperti Katolik Rom, Kristian Timur (Kristian Ortodoks, Ortodoks Oriental, dll), Anglikan, Jain, Lutheran, dan Buddhisme. Biarawan adalah sebutan bersamaan untuk lelaki.

Perkataan "biarawati" berasaskan perkataan biara.

## Pautan luar

*  Sisters of the Third Order of St. Francis
*  Poor Clare nuns in Rockford, Illinois 
*  Nuns from Catholic Encyclopedia
*  A Blog about Being a Catholic Nun in Today’s World
*  A Biography of a Vajrayana Buddhist Nun
*  Martin Luther's letter To Several Nuns, August 6, 1524.
*  Legal Information for Nuns
*  PhD thesis on former nuns and sex
*  Sakyadhita -- The International Association of Buddhist Women
Majlis Ekonomi dan Sosial Pertubuhan Bangsa-Bangsa Bersatu

**Majlis Ekonomi dan Sosial PBB (ECOSOC)** berperanan membantu Perhimpunan Agung Pertubuhan Bangsa-Bangsa Bersatu menggalakkan kerjasama ekonomi dan sosial antarabangsa. ECOSOC mempunyai 54 ahli yang dipilih oleh Perhimpunan Agung untuk tempoh 3 tahun. Presidennya dilantik oleh Majlis sendiri untuk tempoh satu tahun. ECOSOC bermesyuarat sekali setahun pada bulan Julai selama 4 minggu. Sejak 1998, Majlis ini mengadakan satu lagi mesyuarat pada setiap bulan April dengan ahli-ahli jawatankuasa Bank Dunia dan Tabung Kewangan Antarabangsa (IMF). ECOSOC berfungsi mengumpulkan maklumat, memberi nasihat serta syor kepada negara-negara ahli. Namun, ECOSOC berperanan besar dalam menyeragamkan dasar-dasar dan mengkoordinasikan fungsi-fungsi badan PBB yang bertindih.

## Suruhanjaya berfungsi
* Suruhanjaya Pembangunan Sosial PBB
* Suruhanjaya Dadah Narkotik PBB
* Suruhanjaya Pencegah Jenayah dan Keadilan
* Suruhanjaya Sains dan Teknologi untuk Pembangunan
* Suruhanjaya Pembangunan Mantap
* Suruhanjaya Status Wanita PBB
* Suruhanjaya Populasi dan Pembangunan
* Suruhanjaya Statistik PBB
* Forum Hutan PBB

## Agensi
* Pertubuhan Buruh Antarabangsa (ILO)
* Pertubuhan Makanan dan Pertanian (FAO)
* Pertubuhan Pendidikan, Sains, dan Kebudayaan PBB (UNESCO)
* Pertubuhan Kesihatan Sedunia (WHO)
* Bank Dunia
* Tabung Kewangan Antarabangsa (IMF)
* Pertubuhan Penerbangan Awam Antarabangsa (ICAO)
* Pertubuhan Maritim Antarabangsa (IMO)
* Kesatuan Telekomunikasi Antarabangsa (ITU)
* Kesatuan Pos Sedunia (UPU)
* Pertubuhan Meteorologi Sedunia (WMO)
* Pertubuhan Harta Intelektual Sedunia (WIPO)
* Tabung Pembangunan Pertanian Antarbangsa
* Tabung Kanak-kanak PBB (UNICEF)
* Pertubuhan Pembangunan Industri PBB (UNIDO)
* Program Pembangunan PBB (UNDP)
* Lembaga Kawalan Narkotik Antarabangsa (INCB)

## Rujukan

## Pautan luar
* Laman rasmi Majlis Ekonomi dan Sosial PBB
** Latar belakang Majlis
* Laman mengenai Pembangunan Ekonomi dan Sosial PBB
* Laman Hal Ehwal Ekonomi dan Sosial PBB
Wangsa Tahiriyah

**Dinasti Tahiriyah** (, *Salsalah Tahirian*) adalah sebuah kerajaan yang memerintah Khorasan (pada hari ini sebahagian dari Iran, Afghanistan, Tajikistan, Turkmenistan dan Uzbekistan) di timur laut Empayar Parsi dari tahun 810 hingga 873. Ibu kotanya terletak di Nishapur.

Pengasas wangsa ini ialah Tahir Bin Al-Husain, seorang panglima perang Abbsiyyah ketika zaman Khalifah al-Ma'mun pada tahun 810M untuk memerangi saudaranya, Al-Amin. Kemudian, Tahir diangkat menjadi gabenor kawasan Persia dan wilayah Timur. Menjelang kematiannya, beliau menghapuskan nama khalifah Al-Ma'mun dalam khutbah, yang bermaksud kemerdekaan penuh dari kekuasaan Abbasiyyah. Walaubaimanapun, khalifah segera mengangkat Talhah Bin Tahir sebagai gabenor, yang bersedia membayar ufti ke Baghdad. Dinasti Tahiriyah berkuasa di Khorasan sehingga dengan meninggalnya Muhammad Bin Tahir pada 873M. Serangan Wangsa Saffariyah ke atas Khorasan menamatkan riwayat dinasti ini.

## Penguasa Wangsa Tahiriyah

1) TAHIR BIN AL-HUSAIN (821-822M)

•Beliau diangkat sebagai gabenor Persia dan wilayah Timur

•Berusaha membebaskan diri dari kekuasaan Abbasiyyah

2) TALHAH BIN TAHIR (822-828M)

3) ABDULLAH BIN TAHIR KHORASAN|ABDULLAH BIN KHURASAN (828-845M)

•Menguasai wilayah Rayy dan Kirman di samping Khorasan sendiri

•Daerah kekuasaan di sebelah timur sampai ke sempadan India dan di sebelah utara sampai ke sempadan kekuasaan khalifah Abbasiyyah

4) TAHIR BIN ABDULLAH|TAHIR II (845-862M)

5) MUHAMMAD BIN TAHIR (862-873M)

• menyerahkan kekuasaan kepada Dinasti Saffariah

•Diangkat menjadi gabenor Khorasan pada tahun 885M dan meninggal pada 873M

## Pautan Luar
* Informasi Wangsa Tahirid di iranmiras.ir (Dalam Bahasa Parsi)
* Informasi Wangsa Tahirid di hukam.net (Dalam Bahasa Arab)
Dinasti Alawiyah

Ba 'Alawi sadah atau Sadah Ba' Alawi () adalah sekelompok keluarga Hadhrami Sayyid dan kumpulan sosial yang berasal dari Hadhramaut di sudut barat daya Semenanjung Arab . Mereka menelusuri keturunan mereka kepada Sayyid al-Imam Ahmad al-Muhajir bin Isa ar-Rumi yang lahir pada tahun 873 (260H), yang berhijrah dari Basra ke Hadhramaut [1] pada tahun 931 (320H) untuk mengelakkan keganasan mazhab, termasuk pencerobohan orang Qarmatiyah pasukan ke Khilafah Abbasiyah. Mereka berpegang kepada manhaj Ahlu Sunnah Wal Jamaah.
Wangsa Saffariyah

**Dinasti Saffariah** ('Salsalah Saffarian*) adalah sebuah dinasti di daerah Sijistan atau Sistan, di barat laut  [[Iran]] dan tenggara [[Afghanistan]]. Riwayat dinasti ini ialah selama 142 tahun iaitu antara 861M hingga 1003M.

KRONOLOGI

1) Ya'qub Bin Laith ( 861-879M )

Ibu kota Saffariyah ialah [[Zaranj]] kini di [[Afghanistan]]. Dinasti ini diasaskan oleh Ya'qub bin Laith as-Saffar, seorang penempa tembaga (*saffar'') di timur Iran.  Beliau kemudiannya menjadi panglima dan menawan wilayah Sistan pada tahun 861M. Dia kemudian memperluaskan kuasanya ke wilayah timur pada tahun 865M dan menembus ke Zabulistan, daerah sekitar Gazna dan Gardiz dan daerah Kabul-Bamiyan. Kota Herat yang dikuasai Dinasti Tahiri diserang pada tahun 870M. Ya'qub turut menduduki Kirman pada akhir 860-an M. Selepas itu, beliau meluaskan kuasanya ke arah selatan iaitu Makran dan ke barat iaitu Fars. Pada tahun 873M, Ya'qub menyerang Khurasan, memasuki Nisabur tanpa perlawanan dan menggantikan gabenor Tahiri. Setelah itu, Ya'qub bergerak ke wilayah Kaspia. Beliau akhirnya dikalahkan pasukan khalifah Abbasiah di Dair Al-Aqul pada tahun 876M. Walau bagaimanapun, beliau berjaya memperoleh kembali Khuzistan dan Fars.  

2) Amr Bin Laith

Setelah Ya'qub meninggal, Amr Bin Laith telah menggantikannya. Beliau telah bergerak untuk menegakkan kekuasaannya di Khurasan dan menjarah ke Afghanistan Timur ke arah perbatasan India. Pada waktu ini, pengaruh Dinasti Saffariah  telah sampai ke kemuncaknya dan khalifah Abbasiah menghadiahkan semua wilayah Khurasan dan Rayy. Amr bergerak ke Tukharistan untuk menegaskan haknya tetapi ditawan oleh seseorang dari Bani Saman. Dengan tertawannya Amr, pasukannya mula kucar kacir dan Khurasan akhirnya jatuh ke Dinasti Samaniah.

3) Tahir Bin Muhammad Bin Amr

4) Ahmad Bin Muhammad Bin Khalaf ( 923-963M )

Disebabkan keadaan di Sistan yang tidak stabil, salah seorang anggota keluarga Saffariah telah diangkat oleh sekelompok masyarakat untuk memerintah. Ahmad segera memperluaskan kekuasaan Dinasti Saffariah ke Bust dan Rukhaj. Walau bagaimanapun, pemerintahan beliau tidak kekal lama setelah beliau dibunuh oleh salah seorang hambanya pada tahun 963M.

5) Khalaf Bin Ahmad Bin Muhammad ( 963-1003M )

Setelah Ahmad Bin Muhammad meninggal, beliau telah digantikan dengan anaknya, Khalaf. Disaat pemerintahan beliau, beliau telah meminta bantuan tentera daripada Dinasti Samaniah untuk menumbangkan pemangku kerajaanya. Pemangku kerajaanya tidak mahu memyerahkan kembali kekuasaannya dan menyebabkan Khalaf terpaksa mengalahkannya. Pada tahun 970M, pemangku kerajaannya meninggal dan Khalaf dapat masuk kembali ke Zarang sebagai amir. Pada tahun 983M, anak pemangku kerajaannya dikalahkan dalam pertempuran sehingga kekuasaan Khalaf tegak kembali. Di hujung kekuasaan dinasti ini, Dinasti Ghanavid telah campur tangan dan Khalaf telah diturunkan pada tahun 1003M. Dinasti ini berakhir dengan kematian Khalaf.

## Lihat Juga
* Empayar Parsi
* Sejarah Iran

## Rujukan
www.iranchamber.com/history/saffarids/saffarids.php

## Pautan Luar
* Nancy Hatch Dupree - Panduan Sejarah di Afghanistan
Antara muka baris perintah

**Antara muka baris perintah** (bahasa Inggeris: *command line interface*, singkatan CLI) merupakan satu atur cara yang memudahkan interaksi pengguna dengan sesuatu sistem pengendalian. CLI ini boleh jadi terminal bentuk teks atau terminal berbentuk pelagak *(emulator)* bahkan mungkin juga dalam bentuk cangkerang kawalan jauh seperti PuTTY. 

Konsep CLI bermula apabila mesin teletaip disambung kepada komputer pada 1950-an, dan menawarkan keputusan atas permintaan, berbanding dengan teknologi input kad tebuk mekanikal berorientasikan 'kelompok'. Perkembangan ini diikuti dengan terminal CRT berasaskan teks khas, dengan interaksi lebih pantas dan lebih maklumat dapat dilihat pada suatu masa, kemudian terminal grafik mengayakan paparan pandang maklumat. Kini, komputer peribadi melakukan kedua-dua tugas dalam perisian.

## Antara muka baris perintah lain
Baris perintah menyediakan antara muka antara program dan dengan pengguna. Dalam pengertian ini, baris perintah menyediakan alternatif kepada kotak dialog. Editor dan pangkalan data adalah baris perintah di mana pemproses perintah alternatif boleh dijalankan.
 
Terdapat beberapa permainan mod teks di mana pengguna memasukkan perintah di bahagian bawah skrin. Seseorang mengawal watak dengan menaip perintah seperti 'dapatkan cincin' atau 'lihat'. Program ini mengembalikan teks yang menerangkan cara watak melihatnya, atau cara ia melakukan tindakan.
 
Antara muka yang paling ketara ialah antara muka strim standard yang membolehkan untuk menyalurkan output satu perintah kepada input yang lain. Fail teks juga boleh digunakan untuk sebarang tujuan. Ia menyediakan antara muka paip, penapisan dan pengalihan semula. Dalam Unix, peranti juga merupakan fail, jadi jenis fail biasa untuk shell yang digunakan untuk stdin, stdout dan stderr ialah fail peranti tty.
 
Antara muka baris perintah lain membenarkan program shell untuk menjalankan program utiliti, sama ada untuk menjalankan dokumen atau untuk menjalankan program. Perintah diproses di dalam shell dan kemudian dihantar ke program lain untuk menjalankan dokumen.
 
Terdapat perpustakaan JavaScript yang membolehkan untuk menulis aplikasi baris perintah dalam penyemak imbas sebagai aplikasi web kendiri atau sebagai sebahagian daripada aplikasi yang lebih besar. Terdapat juga aplikasi web SSH yang membolehkan untuk menyediakan akses kepada antara muka baris perintah komputer pelayan, serta memberi peluang untuk mengkonfigurasi ketukan port (Port Knocking).
 
Medan input URL penyemak imbas boleh digunakan sebagai baris perintah. Ia boleh digunakan untuk 'melancarkan' aplikasi web, mengakses konfigurasi penyemak imbas dan juga melakukan carian. Google yang telah digelar sebagai 'baris perintah Internet' akan melakukan carian di domain tertentu apabila ia menemui parameter carian dalam format yang diketahui.

## Lihat juga
* Antara muka pengguna bergrafik
* Pentafsir baris perintah
## Rujukan